ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670013338

ขอให้ตรวจสอบแรงงานต่างด้าวสัญชาติเมียนมาร์ (พม่า) ประกอบอาชีพสงวนสำหรับคนไทย บริเวณ ชั้นล่างของห้างสรรพสินค้าวันเดอร์ สาขาบางแค ตลาดบางแค แขวงบางแค เขตบางแค กรุงเทพมหานคร เนื่องจากผู้ร้องแจ้งว่า เมื่อวันที่ 31 มีนาคม 2567 ช่วงเวลาประมาณ 13.00 น. ผู้ร้องได้เดินทางเข้าไปใช้บริการที่ห้างสรรพสินค้าวันเดอร์ สาขาบางแค และได้พบเห็นว่ามีแรงงานต่างด้าวสัญชาติเมียนมาร์ (พม่า) เข้ามาประกอบอาชีพสงวนสำหรับคนไทย โดยเข้ามาประกอบอาชีพขายอาหารสด อาทิ เช่น ขาผัก ขายปลา และอาหารสดอื่นๆ ลักษณะคล้ายกับตลาดสด ซึ่งแรงงานต่างด้าวสัญชาติเมียนมาร์ (พม่า) เหมือนเป็นเจ้าของแผงขายของเองและเก็บเงินเอง (ระบุตามผู้ร้องแจ้ง) ตั้งแผงขายของอยู่บริเวณชั้นล่างสุดของห้างสรรพสินค้าวันเดอร์ (ไม่ทราบจำนวนที่แน่ชัด) ผู้ร้องแจ้งว่าทราบมาว่าได้มีการกวาดล้างแรงงานต่างด้าวสัญชาติเมียนมาร์ (พม่า) ไปตั้งแต่ช่วงสถานการณ์โควิด ในช่วงปี พ.ศ. 2562 ที่มีการแพร่ระบาดของเชื้อไวรัสโคโรนาเป็นจำนวนมากไปแล้ว แต่ว่าทำไมยังคงพบเห็นแรงงานต่างด้าวสัญชาติเมียนมาร์ (พม่า) เข้ามาประกอบอาชีพหรือทำงานอยู่ ซึ่งผู้ร้องเห็นว่าเหมือนทางห้างสรรพสินค้าวันเดอร์ปล่อยปละละเลยให้มีทางแรงงานต่างด้าวเข้ามาประกอบอาชีพ ประกอบกับผู้ร้องแจ้งว่าผู้ร้องคาดเดาว่าเจ้าของแผงขายของที่เป็นคนสัญชาติไทยที่ไปลงทะเบียนกับทางสำนักงานเขตฯ แต่ว่าคนไทยนั้นไม่เข้ามาขายของด้วยตนเอง แต่มีการปล่อยให้ทางแรงงานต่างด้าวสัญชาติเมียนมาร์ (พม่า) มาเช่าแผงขายของ อีกทั้งผู้ร้องเห็นว่ากลุ่มแรงงานต่างด้าวสัญชาติเมียนมาร์ (พม่า) ขายอาหารสดแบบไม่มีความสะอาดและไม่มีความถูกสุขอนามัยอีกด้วย เบื้องต้นผู้ร้องเคยแจ้งเรื่องไปยังหมายเลขสายด่วนของกรุงเทพมหานคร หมายเลข 1555 แล้ว แต่ยังคงพบเห็นอยู่เช่นเดิม พบเห็นมาตั้งแต่หลังช่วงสถานการณ์ไวรัสโคโรนา ในช่วงปี พ.ศ. 2562 ผู้ร้องต้องการให้มีการกวาดล้างแรงงานต่างด้าวสัญชาติเมียนมาร์ (พม่า) ที่เข้ามาประกอบอาชีพสงวนสำหรับคนไทยอย่างผิดกฎหมายเพื่อให้คนไทยในประเทศสามารถเข้ามาประกอบอาชีพได้ จึงประสงค์ให้หน่วยงานที่เกี่ยวข้องเข้าไปดำเนินการตรวจสอบและแก้ไขปัญหาบริเวณดังกล่าว 


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata